Érdekes fordulatot sejtet egy videó az egyik legnépszerűbb mobiljátékban
Néhány hét óta már iPhone-on és ipaden is ingyen játszható a PoPCap Gamea népszerű játéka, a Plants vs. Zombies 2. Egy előzetes videó érdekes fordulatot sejttet a történetben.
Egyértelmű siker a PopCap Games zombis-növényes, már mobilon is játszható játéka: az EA (a PopCap Games tulajdonosa) legsikeresebb játékává avanzsált appot több mint 16 milliószor töltötték le megjelenésének első 5 napja alatt, és ezzel az App Store számára is egyfajta rekord lett (azóta pedig már jóval túlhaladta a 25 milliós letöltést.

A fejlesztők azonban nem pihennek, és igazuk is van, azon melegében kell egy ekkora sikert meglovagolni. Egy, a YouTube-ra felkerült teaser (előzetes) videó érdekes frissítést sejttet, úgy tűnik, egészen érdekes irányba bővül a játék.

Először csak egy magányos zombiszerű alakot látunk az ellenség (növények) gyűrűjében, azonban ahogy tágul a perspektíva, úgy kerülnek elő a földönkívüli életre utaló gabonakörök, hogy azután végül kirajzolódjék egy földönkívüli lény arca.

Vajon tényleg ilyen formában bővül a Plants vs. Zombies? Izgatottan várjuk a folytatást.
EA PopCap Games Plants vs. Zombies 2 teaser videó